
	ΣΤΟΥ ΠΟΘΟΥ ΤΟ ΚΑΜΙΝΙΝ
Η ποίηση που γίνεται τραγούδι
Ελληνική και Κυπριακή ποίηση μελοποιημένη από τον Γιώργο Κουρουπό

στο Σπίτι της Κύπρου

Την Τετάρτη 20 Μαρτίου 2019 και ώρα 8:00 μ.μ, το Σπίτι της Κύπρου, η Ομοσπονδία Κυπριακών Οργανώσεων Ελλάδας και η Ένωσις Κυπρίων Ελλάδος διοργανώνουν την εκδήλωση, «ΣΤΟΥ ΠΟΘΟΥ ΤΟ ΚΑΜΙΝΙΝ - Η ποίηση που γίνεται τραγούδι». Ελληνική και Κυπριακή ποίηση μελοποιημένη από τον Γιώργο Κουρουπό.
Τρία τραγούδια σε Κυπριακή ποίηση του 16ου αιώνα για φωνή, βιόλα, κλαρινέτο και πιάνο συναντώνται με κορυφαία ποιήματα του εικοστού αιώνα, αλλά και με τραγούδια για φωνή και πιάνο σε ποίηση Σαπφούς, Διονυσίου Σολωμού, Οδυσσέα Ελύτη, Ανδρέα Εμπειρίκου, Λεωνίδα Κακάρογλου, Ιουλίτας Ηλιοπούλου καθώς και με τραγούδια σε ποίηση Φεντερίκο Γκαρθία Λόρκα, μεταφρασμένη από τον Ανδρέα Αγγελάκη. Η ευαισθησία και πνευματικότητα της μουσικής του Γιώργου Κουρουπού, ακολουθώντας κάθε φορά την ιδιαιτερότητα της ποιητικής γραφής, αναδεικνύουν την πολύτροπη ποιητική ταυτότητα της Μεσογείου.

Τραγούδι: Άρτεμις Μπόγρη
Πιάνο: Γιάννης Τσανακαλιώτης
Κλαρινέτο: Γιάννης Σαμπροβαλάκης 

Βιόλα: Ηλίας Σδούκος
Απαγγελία: Ιουλίτα Ηλιοπούλου

